Vicky

La Victòria és la mare del Rai, amb el qual viu sola a la seva casa després de la defunció del seu marit. La convivència amb el seu fill és complicada a causa de certs frecs entre els dos.

## Biografia

### Primera Temporada (SA)

**Sapere Aude**

    La Vicky i el Henry, el treballador de la casa s'estan embolicant fins que el Pol truca al timbre. La Vicky arriba al rebedor i el Pol li diu que és un company del Rai de filosofia. La Vicky convida a unes amigues a casa per provar uns cupcakes que la seva germana, l'Esther ha preparat. Elles comenten que l'Esther ha estat ajudant a la Vicky des de que el seu marit va morir d'un infart. El Rai arriba i la Vicky explica que ha començat a estudiar filosofia. Les seves amigues es sorprenen de la seva decisió. El Rai marxa i uns segons desprès ho fa l'Esther. La Vicky li demana explicacions al Rai pel fet de fer filosofia, però el Rai li diu que li servirà per entendre la impostura de la família. La Vicky li retreu que ho està fent perquè al seu pare no li hauria agradat gens, quan el Rai diu que no tenia cap vincle amb ell. I quan acaba dient que el millor que va fer va ser morir, aconsegueix que la seva mare entri a la piscina enfadada amb el colador.

### Segona Temporada (SA)

**O Fortuna, Velut Luna**

    L’Alfonso es presenta a casa del Rai, i el rep la Vicky pensant que és de l’empresa de transport, quan li explica que el seu fill li ha ofert reemplaçar al Henry. La Vicky no en sap res i li diu que no creu que estigui preparat per la feina, però quan l’Alfonso li diu que està preparat, li acaba donant la feina. La Vicky s’enfada amb el seu fill per contractar a l’Alfonso sense avisar-la, però el Rai li explica la situació i li diu que només volia ajudar.

**La Cigonya**

     La Vicky surt al jardí cridant a l’Alfonso, però no la sent ja que està passant la màquina per tallar la gespa, i no és fins que aquesta li tira un gerro que l’Alfonso se n’adona de la seva presència. La Vicky s’ha enfadat ja que l’Alfonso li ha tocat la seva roba interior. L’Alfonso li explica que només ha rentat la roba, però la Vicky li explica que ja tenen a algú altre per fer-ho i l’Alfonso li demana disculpes. L’Alfonso interromp a la Vicky mentre aquesta està pintant i li demana que el deixi sortir abans. Li explica que la Glòria no sap que està treballant ja que no sap res de la seva multa, i la Vicky li diu que pot marxar quan vulgui. La Vicky està xerrant amb les seves amigues quan l’Alfonso interromp per dir que marxa. Un cop ha marxat, les seves amigues pregunten per ell, i els hi explica que és el substitut del Henry, però les seves amigues li diuen que és massa vell per la feina.

**Cotxes Intel·ligents**

     La Vicky arriba al menjador, i escolta a l’Alfonso parlant sol. Quan li pregunta com és que parla sol, li explica que ho va començar a fer quan va morir la seva dona, per no sentir-se sol. L’Alfonso li pregunta com s’ho fa ella per no sentir-se sola, però ofesa, li contesta que ella no ho està. Les amigues de la Vicky segueixen comentant la feina de l’Alfonso, i diuen que sort que l’ajuda, ja que la seva casa es molt gran. En aquest moment arriba l’Alfonso i quan torna a parlar sol, les seves amigues comencen a riure. L’Alfonso enfadat, es dirigeix a la cuina, i com a venjança tira la crema de verdures guardada a la nevera per l’aigüera.

**Llorir**

     De camí a l’habitació de la planxa, l’Alfonso es troba a la Vicky, que fa molt mala cara. La Vicky està vomitant, i l’Alfonso arriba preocupat. La Vicky li diu que el que li passa és que té vertígens, que ja li ha passat algun cop abans. L’Alfonso li diu que a ell li va passar el mateix en la seva lluna de mel, i que el botons de l’hotel li va donar unes pastilles que li van anar molt bé. La Vicky li diu que es deixi d’històries i que vagi a la farmàcia a per les pastilles. L’Alfonso li ha portat les pastilles a la Vicky, i aquesta li diu que li doni les gràcies de part seva al botons de l’hotel. L’Alfonso, però, li explica que el senyor va morir fa anys, durant la seva lluna de mel. La Vicky li diu a l’Alfonso que marxi cap a casa, ja que porta dos hores extres de feina, i l’Alfonso així ho fa. Però abans, l’Alfonso fa una parada a l’armari de l’habitació de la planxa, i s’emprova un dels vestits del pare del Rai, però amb la mala sort, de que la Vicky el sent i l’enxampa. La Vicky enfadada li diu que torni el vestit i marxi cap a casa.